stanford-oval/wikipedia huggingface dataset:
הרוזן ממונטה קריסטו (סרט, 2002)
הערות שוליים

1 2  Khomami, Nadia (8 במרץ 2017). "'It's heartbreaking': Maltese mourn collapse of Azure Window arch". The Guardian. אורכב מ-המקור ב-8 במרץ 2017. {{cite news}}:  (עזרה)
1 2  www.visitmalta.com. "Filming Locations". נבדק ב-2020-06-17.
↑  Producers' Creative Partnership (2010-11-14). About Malta and the Making of "The Count of Monte Cristo". Vimeo. נבדק ב-2020-06-17.
↑  Borg, Jean Pierre; Cauchi, Charlie (2015). World Film Locations: Malta. ISBN 9781783204984.
↑  "Movies". powerscourt.com. נבדק ב-2020-06-17.
↑  "The Count of Monte Cristo". visitwicklow.ie. נבדק ב-2020-06-17.
| --- | --- |
בקרת זהויות :  LCCN: no2002013363   WorldCat (עם LCCN): no2002-013363 
חלון התכלת של גוזו מופיע ברקע בכמה סצנות בסרט (תמונה משנת 2003)
מאני ג'סינטו

| --- | --- |

ג'סינטו, 2018
 לידה:  19 באוגוסט 1987 (בן 37) מנילה, הפיליפינים
 שם לידה:  Manuel Luis Jacinto 
 מדינה:  קנדה 
 תקופת הפעילות:  מ-2012
 מקום לימודים:  אוניברסיטת קולומביה הבריטית
 בן או בת זוג:  דיאן דואן (2019–?) 
 פרופיל ב-IMDb
 
מנואל לואיס ג'סינטו (באנגלית: Manuel Luis Jacinto; נולד ב-19 באוגוסט 1987) הוא שחקן קולנוע וטלוויזיה קנדי-פיליפיני, אשר ידוע בעיקר בתפקידו כג'ייסון מנדוזה בסדרה הקומית "המקום הטוב" (2020-2016).
ביוגרפיה

ג'סינטו נולד במנילה שבפיליפינים למשפחה ממוצא סיני-פיליפיני. משפחתו היגרה לקנדה בשנת 1990, כשהיה כבן שלוש. הוא גדל בריצ'מונד שבקולומביה הבריטית. ג'סינטו שיחק בילדותו בייסבול וכדורסל, ולמד בתיכון קתולי לבנים, במכללת ונקובר. הוא קיבל תואר ראשון בהנדסה אזרחית מאוניברסיטת קולומביה הבריטית.
קריירה

במהלך ההתמחות בזמן לימודיו השתתף ג'סינטו בתחרויות ריקוד היפ הופ ובסופו של דבר עבר להתמקד במשחק כקריירה. הוא היה מתוסכל מהיעדרם של שחקנים ממוצא אסייתי אחרים בוונקובר ועבר להתגורר בלוס אנג'לס.
לאחר תפקידים קטנים בסדרות בהן "עד עצם היום הזה", "על טבעי" ו"איי זומבי", לוהק ג'סינטו בשנת 2015 כמנהיג "טריאדה" וינג ליי בדרמת הריגול הקנדית "The Romeo Section". התפקיד זיכה אותו במועמדות לפרס ליאו בקטגוריית שחקן המשנה הטוב ביותר בסדרה דרמטית.
בשנת 2016 לוהק ג'סינטו לתפקיד ג'יאניו לי / ג'ייסון מנדוזה בקומדיה של NBC "המקום הטוב".
בספטמבר 2018 לוהק ג'סינטו לסרט ההמשך של "אהבה בשחקים", "אהבה בשחקים: מאווריק", בכיכובו של טום קרוז.
בשנת 2021 גילם את דמותו של יאו במיני-סדרה "תשעה זרים מושלמים" שנוצרה על ידי דייוויד אי קלי לרשת הולו המבוססת על רומן באותו שם שנכתב על ידי הסופרת ליאן מוריארטי ויצא לאור בשנת 2018. באותה שנה שיחק במיני-סדרת האימה "טעם דובדבן חדש לגמרי" של נטפליקס; המיני-סדרה מבוססת על רומן באותו שם מאת טוד גרימסון משנת 1996.
בסוף שנת 2022 הוא לוהק לתפקיד ראשי בסדרת הטלוויזיה האמריקאית "The Acolyte" כחלק מזיכיון מלחמת הכוכבים, שעלתה בשירות הזרמת המדיה של דיסני+ ביוני 2024.
באוקטובר 2024, ג'קינטו לוהק לקומדיה הרומנטית "Love Language" בבימוי וכתיבה של ג'ואי פאוור.
באוגוסט 2025 צפוי לככב בסרט "שישי הפוך 2".
חיים אישיים

בנובמבר 2019 הודיע ג'סינטו כי הוא התארס לשחקנית הקנדית דיאן דואן. השניים מתגוררים יחד בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Jhon Apple Jack | ילד רחוב |  |
| 2015 | Dead Rising: Watchtower | חייל שולחן |  |
| 2015 | Even Lambs Have Teeth | וינס |  |
| 2016 | Peelers | טראביס |  |
| 2018 | זמנים קשוחים באל רויאל (אנ') | וורינד "וייד" אספריטו |  |
| 2021 | Belle | שינובו היסאטאקי | דיבוב |
| 2022 | אני רוצה אותך חזרה (אנ') | לוגן |  |
| 2022 | אהבה בשחקים: מאווריק | בילי "פריץ" אבלון |  |
| 2023 | קורה בורה (אנ') | טום |  |
| 2025 | שישי הפוך 2 | אריק דייוויס |  |
| יפורסם בהמשך | The Knife | פאדילה |  |
| יפורסם בהמשך | Balestra | אליוט |  |
| יפורסם בהמשך | Love Language | יפורסם בהמשך |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | עד עצם היום הזה | קוון | פרק: "Selfless, Brave and True" |
| 2013 | על טבעי | דיאגו | פרק: "Pac-Man Fever" |
| 2013 | Untold Stories of the E.R. | מאבטח | פרק: "Down for the Count" |
| 2014 | 100 | ילד #1 / | 2 פרקים |
| 2014 | חוצה את הקווים | בל-הופ | פרק: "Oh Sarah" |
| 2014 | Lighthouse | רקדן סקסי | סרט טלוויזיה של Lifetime |
| 2014 | ראש | פי.איי | פרק: "Because I Got High" |
| 2014 | The Unauthorized Saved by the Bell Story | אריק | סרט טלוויזיה של Lifetime |
| 2014 | Papers Angels | ג'יימי לאנג | סרט טלוויזיה של UP |
| 2015 | בייטס מוטל | בחור של הלוואות | פרק: "Unbreak-Able" |
| 2015 | איי זומבי | סאמי | פרק: "Liv and Let Clive" |
| 2015 | בקסטרום | פרחח מקועקע | פרק: "Corkscrewed" |
| 2015 | עיירה ללא מוצא | אסיסטנט | פרק: "Choices" |
| 2015 | The Romeo Section | ווינג ליי | תפקיד ראשי (עונה 1); 10 פרקים |
| 2016 | רואדיז | ראנר | פרק: "Life Is a Carnival" |
| 2016–2020 | המקום הטוב | ג'יאניו לי / ג'ייסון מנדוזה | תפקיד ראשי (4 עונות); 50 פרקים |
| 2017 | הרופא הטוב | בובי אוטו | פרק: "Sacrifice" |
| 2020 | Magical Girl Friendship Squad | בריסטה | דיבוב; 2 פרקים |
| 2021 | תשעה זרים מושלמים | יאו | מיני-סדרה |
| 2021 | טעם דובדבן חדש לגמרי | קוד / כריס | מיני-סדרה |
| 2021 | טרסה: בין שני עולמות (אנ') | מליקסי | דיבוב; 4 פרקים |
| 2023–2024 | היילי על זה! | סקוט דנוגה | דיבוב; 30 פרקים |
| 2024 | האקוליט | "הזר" | 6 פרקים |
פרסים ומועמדויות

| שנה | פרס | קטגוריה | סרט/סדרה | תוצאה |
| --- | --- | --- | --- | --- |
| 2016 | פרסי ליאו | הביצוע הטוב לשחקן משנה בסרט או סדרת טלוויזיה | The Romeo Section | מועמדות |
| 2018 | Gold Derby | אנסמבל השחקנים הטוב ביותר של השנה | המקום הטוב | מועמדות |
ג'ון אוקונור

| --- | --- |

 לידה:  12 באוגוסט 1830 
 פטירה:  23 במאי 1889 (בגיל 58) 
 
ג'ון אוקונור (באנגלית: John O'Connor‏; 12 באוגוסט 1830 – 23 במאי 1889) היה צייר אירי, שהתמחה בציור תפאורות לתיאטרון.
ביוגרפיה

נולד בשנת 1830 במחוז לונדונדרי, בנם השלישי של פרנסיס אוקונור ואשתו, רוז קנינגהם מבאת', הוא נותר יתום בגיל שתים עשרה. דודו, הפיק מופעים בתיאטרון בבלפסט וליברפול, סיפק לו עבודה כעוזר בציור סצנות בתיאטרון בלפסט.
הוא התחתן עם אן באטלר פיירברן ב-30 בדצמבר 1851, ונולדו להם 2 בנים: פרנסיס (נולד ב-1853) וג'ון פיטר (נולד ב-1854). אשתו אן נפטרה ב-17 ביולי 1860 בביתם במרילבון. ג'ון התחתן שנית עם אחותה למחצה של אן, אלן פיירברן, ב-9 בינואר 1862 בכנסייה באיזלינגטון, ונולדו להם 2 בנים: הנרי (נולד בשנת 1862) וג'וזף ויליאם (נולד בשנת 1864).
בשנת 1888 החלה בריאותו של ג'ון אוקונור להתדרדר בעקבות מחלות לב, והוא נפטר בהית'קרופט, המפשייר ב-23 במאי 1889.
הוא הותיר אחריו את אשתו אלן שנפטרה בעצמה בשנת 1931 באדמונטון, מידלסקס.
קריירה

לאחר שהפך לצייר, אוקונור מצא עבודה בשנת 1848 בדרורי ליין, ומשנת 1863 היה צייר הסצנות הראשי בתיאטרון היימרקט. בשנת 1879 הוא הוזמן על ידי ריצ'רד ד'אולי קארט לספק את התפאורות לאופרה חדשה של גילברט וסאליבן, שודדי פנזנס (1880).
התפאורות היו מוצלחות מאוד, עד שאוקונור התבקש להיות מעצב של ההפקה הבאה של גילברט וסאליבן.
הוא החל להציג באגודת האמנים הבריטים בשנת 1854 ובאקדמיה המלכותית משנת 1857 עד 1888. בתקופה זו הפך פופולרי בקרב משפחת המלוכה, והפיק רישומים של טקסי חצר חשובים רבים: 1871 - נישואין של הנסיכה לואיז ; 1872 ציור של טקס ההודיה בכנסיית סנט פול; 1874 ציור הגעתם של הדוכס והדוכסית מאדינבורו לארמון בקינגהאם; 1887 ציור של טקס במנזר ווסטמינסטר.
הוא הציג גם בתערוכות ובגלריות שונות, בחברת האמנים הבריטים, באגודה המלכותית לצבעי מים ובאקדמיה המלכותית להיברניאן משנת 1875 ועד מותו.
הערות שוליים

↑  Biography for: John O'Connor, web.archive.org, ‏2008-03-10
| --- | --- |
בקרת זהויות :  ISNI: 0000 0000 7150 0054  LCCN: no2009166217  RKD: 60229  SNAC: w6fv2ndg  ULAN: 500006522  VIAF: 95720654   WorldCat (עם VIAF): 95720654
אוגוסט פון וילה

| --- | --- |

 לידה:  18 באפריל 1829 קאסל, נסיכות הבוחר מהסן 
 פטירה:  31 במרץ 1887 (בגיל 57) דיסלדורף, הרפובליקה הפדרלית של גרמניה 
 בן או בת זוג:  קלרה פון וילה 
 צאצאים:  פריץ פון וילה 
 
אוגוסט פון וילה (בגרמנית: August von Wille‏: 18 באפריל 1828 – 31 במרץ 1887) היה צייר נוף רומנטי ומאוחר יותר צייר ז'אנר.
ביוגרפיה

וילה הגיע ממשפחה אצולה בהסן והיה הצעיר מבין שמונה ילדיו של חבר המועצה הממשלתית פרידריך פון וילה (1776–1837).
וילה היה האמן הראשון במשפחתו. הוא למד באקדמיה בקאסל בין השנים 1843–1847 לפני שנכנס לשיעור הנוף של יוהאן וילהלם שירמר באקדמיה לאמנות בדיסלדורף בשנת 1847. לאחר השירות הצבאי בין השנים 1851–1852, המשיך את הכשרתו אצל שירמר עד לשנת 1854. בשנת 1849 הוא חבר באגודת האמנים דיסלדורף מלקסטן.
וילה התגורר בויימאר בשנים 1859–1863 לאחר שהדוכס הגדול קארל-אלכסנדר פון זקסן-וויימר-אייזנאך מינה אותו כמורה בבית הספר המקומי לאמנות. בשנת 1863 חזר לדיסלדורף עם משפחתו. הוא עבד כצייר דיוקנאות, נוף, אדריכלות וז'אנר. בין היתר נסע לתורינגיה, הסן, הריין התיכון והמוזל. הוא בעיקר צייר בחוץ את נופיו בפורמט קטן.
הוא התחתן עם ציירת החיות קלרה פון וילה ( 1837-1883) ב-31 במאי 1859 ברודסהיים. בנם היה צייר הנוף פריץ פון וילה (1860–1941).
יצירה

מבחינת הסגנון, וילה הלך בעקבות מורו שירמר, אך התנתק מהריאליזם המפורט שלו. עד סוף הקריירה שלו נשאר במסורת בית הספר של דיסלדורף, כולל את נופיו האטמוספיריים. לעיתים קרובות הוא צייר גם מוטיבים עירוניים ואדריכליים רומנטיים, כמו רחובות ציוריים, מפותלים, טירה וחורבות מנזר, לעיתים קרובות עם דמויות. סצנות לאור ירח אופייניות ליצירתו. סצנות היער מעידות על פנייתו לרומנטיקה.
וילה העביר את ציור הנוף ההיסטורי של קרל פרידריך לסינג לפורמט הקטן ולסגנון אידילי. מאוחר יותר החל וילה לצייר נושאי ז'אנר. בנוסף לציורי הנוף והז'אנר, ידועים כמה פורטרטים מצוירים היטב.
הערות שוליים

↑  Historische Commission bei der königl. Akademie der Wissenschaften, Allgemeine Deutsche Biographie, Bd. 43, 1., München/Leipzig: Duncker & Humblot, 1898, Allgemeine Deutsche Biographie, עמ' 254
↑  Lexikon der Düsseldorfer Malerschule 1819 - 1918, Vol.3, Munich 1998, pg.422–426
| --- | --- |
בקרת זהויות :  GND: 117387479  ISNI: 0000 0000 6674 4185  RKD: 84586  SUDOC: 249064677  ULAN: 500022975  VIAF: 788844   WorldCat (עם VIAF): 788844
פורנוגרפיה מונפשת

קומיקס למבוגרים בחנות ספרים באקיהברה, טוקיו, יפן, יולי 2014
פורנוגרפיה מונפשת או פורנוגרפיה מצוירת או אנימציה ארוטית היא סוג של פורנוגרפיה באמצעות הצגת דמויות, דרך ציור או הנפשה, במצבים אירוטיים או מיניים. הפורנוגרפיה המונפשת שייכת גם לאנימציה למבוגרים, שלא כולם מפורשים מינית.
מפני שהיסטורית, מרבית הסרטים המצוירים הופקו עבור ילדים ולכל הגילאים, ספגה פורנוגרפיה מצוירת לעיתים ביקורת, בהשוואה לפורנוגרפיה מסוגים אחרים – סרטים או תצלומים ארוטיים חיים. פורנוגרפיה מונפשת נפוצה ביפן, בעיקר בז'אנר הבידור הנטאי.
היסטוריה

אחת הדוגמאות המוקדמות ביותר לפורנוגרפיה מונפשת הוא הסרט "The Virgin with the Hot Pants" (אנ'), שמציג, בצורה מונפשת, פין עצמאי שרודף אחרי אישה עירומה ומקיים עמה יחסי מין, ואז רצף נוסף של עכבר שחודר מינית לחתול. דוגמה מוקדמת נוספת הוא סרט האנימציה בשחור-לבן שהופק ב-1928 על ידי שלושה אולפני אנימציה אמריקניים, "Eveready Harton in Buried Treasure" (אנ'). הסרט, שהופק לכאורה עבור מסיבה פרטית לכבוד וינזור מקיי, מציג אדם עם איבר מין עצמאי וגדול בעל זקפה, ואת הרפתקאותיו השונות עם הדמויות האחרות וחיות המשק. ב-1932, הקוסאן קימורה (צר') פרסם את הפורנוגרפיה המונפשת הראשונה שיוצרה ביפן, Sumi Boat (יפ'). הסרט היה בסגנון אוקיו-אה.
תור הזהב של הפורנוגרפיה (אנ') גרם, באופן מהותי, לייצור סרטי קולנוע בעל אופי מיני מפורש עם עלילות מפותחות לחלוטין, וגרם להתעניינות מחדש בפורנוגרפיה מונפשת. מאז שנות ה-80 של המאה ה-20, ז'אנר הארוטיקה נהפך לז'אנר הפופולרי ביותר של אנימציה ביפן. חלק מהאנימה היפנית הארוטית מבוסס על מאנגה אירוטית, והיא מופצת לעיתים קרובות כאנימציית וידאו מקורית, ומציגה, בדרך כלל, סצנות מין עם רמיזות מיניות ומפורשות.
בתחילת המאה ה-21, החלו מפיקים ליישם טכנולוגיית אנימציה דיגיטלית על חומר אירוטי.
תוכן מונפש נהפך ליותר ויותר פופולרי בשירותי וידאו פורנוגרפיים, שלעיתים מדווחים על מונחים כמו "אנימה", "הנטאי" ו"קריקטורה", שכולם קשורים, בדרך כלל, לאנימציה, והם נמצאים בין מונחי החיפוש המובילים. בנובמבר 2020, אנה וואלנס, מ-"The Daily Dot" (אנ') הדגישה את הפופולריות של "Source Filmmaker porn", כלומר לפורנוגרפיה שמפוקת באמצעות התוכנה, שיוצרי המקור הם "יוצרים מבוגרים".
מצב משפטי

מעמדם החוקי של פורנוגרפיה מונפשת משתנה ממדינה למדינה. בנוסף למעמד החוקי הרגיל של פורנוגרפיה, בחלק מהפורנוגרפיה המצוירת מתוארות דמויות שעשויות להיות קטינות העוסקות במעשים מיניים. אחת הסיבות העיקריות לכך עשויה להיות בגלל הסרטים המצוירים הרבים המציגים דמויות מרכזיות שאינן מבוגרים. בפורנוגרפיה מונפשת, לא תמיד יש תיאורים של קטינים בתנוחות המיניות עצמן. עם זאת, פורנוגרפיה מונפשת עשויה להישפט תחת חוקי השיפוט הנוגעים לפורנוגרפיית ילדים. תיאורים של דמויות קיימות, שהוצגו בעבר, עשויות להפר את חוק זכויות היוצרים באותה מדינה, ללא קשר למצב ייצוג הדמויות.
ראו גם

חוק 34
הנטאי
הערות שוליים

↑  Williams, Linda (2007), Hard Core: Power, Pleasure, and the "Frenzy of the Visible", University of California Press, ISBN 978-0-520-06652-6
↑  Cohen, Karl F. (1997). Forbidden Animation: Censored Cartoons and Blacklisted Animators in America. North Carolina: McFarland & Company, Inc. ISBN 978-0-7864-0395-0.
↑  Takuya Hasegawa『いとしのブルーフィルム』Seikyūsha, 1998, 94-96p
↑  "What We Search For When We Search For Porn - CraveOnline". CraveOnline (באנגלית אמריקאית). 2016-03-02. אורכב מ-המקור ב-2017-11-15. נבדק ב-2017-06-02.
↑  "Pornhub reveals, state by state, its most popular search terms among U.S. users". GeekWire (באנגלית אמריקאית). 2016-03-02. ארכיון מ-2017-05-20. נבדק ב-2017-06-02.
↑  "Pokémon Go has inspired people to get really into anime porn | The Daily Dot". The Daily Dot (באנגלית אמריקאית). 2016-07-12. ארכיון מ-2016-07-18. נבדק ב-2017-06-02.
↑  Ortega-Brena, Mariana (2009-03-01). "Peek-a-boo, I See You: Watching Japanese Hard-core Animation". Sexuality & Culture (באנגלית). 13 (1): 17–31. doi:10.1007/s12119-008-9039-5. ISSN 1095-5143.
↑  Grayson, Nathan. "Inside The Surprisingly Big Overwatch Porn Scene" (באנגלית). ארכיון מ-2017-02-22. נבדק ב-2017-06-02.
↑  Valens, Ana (13 בנובמבר 2020). "SFM porn: The best Source Filmmaker porn videos and creators". The Daily Dot. אורכב מ-המקור ב-16 בנובמבר 2020. נבדק ב-16 בנובמבר 2020. {{cite web}}:  (עזרה)
כרמא

כרמא (Karma) היא רצועת עיטור משיש, הממוקמת לאורך החלק העליון של הקירות הפנימיים של המסגד, והיא אחת המאפיינים הבולטים ביותר של האדריכלות האומיית. היא מופיעה לראשונה במסגד הגדול של דמשק, ומאז זכתה לחיקוים רבים. הרצועה לרוב כוללת אשכולות ענבים משתרגים, עלי גפן ועלי קוציץ סורי ואף רימונים, והיא לרוב מוזהבת. הכרמא התפרסמה בזכות איכותה העיטורית במשך מאות שנים לאחר מכן, דבר שהביא לתחיית הופעתה בתקופה הממלוכית במאות ה-13 וה-14.
הופעת הכרמא

הכרמא מופיעה לראשונה במסגד הגדול של דמשק, שבנייתו הושלמה ב-715 לספירה על ידי החליף וליד הראשון. בתיאור בניית המסגד של אבן עסאכר, מתואר כי עלות בניית הכרמא עלתה 70,000 דינרים, שמינית מעלות הקמת המסגד כולו. גם כותבים מאוחרים יותר, כמו יאקות אל-חמאווי ואבן כת׳יר (אנ'), היללו את איכותה ויוקרתה של הכרמא שהתנוססה באפריז בחלקו העליון של קיר הקיבלה. גם במסגד הנביא במדינה הופיעה הכרמא, אך תהילתה לא נודעה כמו זו של המסגד הגדול בדמשק.
הכרמא הייתה ניסיון ליצור סגנון אימפריאלי אחיד בתקופה אומיית, ומאז שהופיעה נפוצה כמודל עיטורי במסגדים ברחבי סוריה, אנטוליה ומעבר עד לספרד האומיית. הכרמא, לפי מספר חוקרים, חוותה תחייה בתקופה הממלוכית, והיא מעטרת את קברו של הסולטאן ביברס בדמשק הנמצא בספרייה בשם אל מכתבה אל-זאהיריה (אנ'), שהושלם ב-1281. הכרמא בקברו כוללת שריגי גפנים וסצנות נוף ומבנים. סלטאן קלאוון הוסיף ב-1283 כרמא למוריסטן (בית החולים) של נור א-דין בדמשק (אנ'). גם קברו המונומנטלי של קלאוון בקהיר (אנ') שהושלם ב-1285, הכיל רצועת עלי גפן מוזהבת בחלק העליון של ארבעת קירות המבנה.
כרמא בקברו של ביברס בדמשק
אפריז הכרמא המקורי נפגע קשות בשריפה שפרצה במסגד הגדול של דמשק ב-1893, ועל צורתה למדים בעיקר מתמונות שצולמו קודם לכן ותיאורים היסטוריים.
לקריאה נוספת

K. A. C. Creswell, Early Muslim Architecture 1, pp. 174-176ֿֿ
הערות שוליים

↑  Ibn 'Asakir, Ta'rikh Madina Dimashq, d.1176
↑  Jean Sauvaget, La Mosquée Omeyyade de Médine, Paris, 1947, p. 80, no. 6, fig. 3
↑  F. B. Flood, Umayyad Survivals and Mamluk Revivals: Qalwunid Architecture and the Great Mosque of
Damascus, Muqarnas 1997, vol. 14.
אדוארד פון גבהרדט

| --- | --- |

 לידה:  13 ביוני 1838 Järva-Jaani, אסטוניה 
 פטירה:  13 בפברואר 1925 (בגיל 86) דיסלדורף, הרפובליקה הפדרלית של גרמניה 
 שם לידה:  Franz Karl Eduard von Gebhardt 
 מקום לימודים:  האקדמיה הקיסרית לאמנויות (1857)  האקדמיה לאמנויות של קרלוסהה 
 תחום יצירה:  ציור 
 הושפע על ידי:  לודוויג דה קודר, וילהלם זון 
 פרסים והוקרה:  אות המסדר מקסימיליאן של בוואריה למדעים ואמנויות (1885)  אות מסדר ההצטיינות במדעים ואמנויות של גרמניה 
 בן או בת זוג:  Clara Maria Anna Gebhardt 
 
אדוארד פון גבהרדט (בגרמנית: Eduard von Gebhardt‏; 13 ביוני 1838 – 3 בפברואר 1925), היה צייר גרמני ופרופסור באקדמיה לאמנות בדיסלדורף.
ביוגרפיה

גבהרדט היה בנו של פרדיננד תיאודור פון גבהרדט (1803–1869), ווילהלמין (1808–1880), המכונה מינה. לאחר התיכון הוא למד באקדמיה של סנט פטרסבורג במשך שלוש שנים מגיל 16 ובילה שנתיים בטיולים ובכן שהה בקרלסרוהה, שם למד בבית ספר לאמנות.
בשנת 1860 הגיע לדיסלדורף, שם הפך לתלמידו של וילהלם זון והחליט להישאר בדיסלדורף כשכנו המיידי של זון שלידם גרו ציירים נוספים. בקיץ 1872 נישא גבהרדט לקלרה יונגניק (1851–1897).
גבהרדט הפך לפרופסור באקדמיה של דיסלדורף בשנת 1873 והכשיר סטודנטים רבים. פאבל סבדומסקי היה בין תלמידיו. לרגל יום הולדתו ה -70 ארגנה גלריה אדוארד שולט בברלין, תערוכת גדולה לכבודו. גבהרדט קיבל מדליית זהב בתערוכת האמנות הגדולה בברלין בשנת 1918, והעיר דיסלדורף העניקה לו אזרחות כבוד.
הוא נפטר בשנת 1925.
קברו של גבהרדט נמצא בבית הקברות הצפוני בדיסלדורף.
יצירה

נטייתו לציור פנתה מלכתחילה לנושאים דתיים, אך הוא רצה לתת לציור הדתי תוכן לאומי בקשר לתפיסת האמנות הריאליסטית בתקופתו. הוא טיפל בסצנות המקראיות מנקודת מבטם של המאסטרים ההולנדים והגרמנים במאות ה-15 וה-16. הוא העניק לדמויות לא רק את המראה של אנשי התקופה ההיא, אלא גם אפיין אותם על פי הדפוסים האמנותיים של אותו הזמן.
הוא צייר סצנות מן הרפורמציה, ובמנזר הסיסטרסיאני לשעבר בלוקום ניתן לראות שישה ציורי קיר: "סצנות מחיי המשיח". ציורי קיר של נושאים דומים ניתן למצוא בכנסייה בדיסלדורף.
גבהרדט צייר גם דיוקנאות רבים וטובים, וזכה במדליית זהב בברלין, דרזדן, מינכן, וינה ופריז; ונבחר לחבר באקדמיות אנטוורפן, ברלין, בריסל, מינכן ווינה.
גלריה

איכר אסטוני
התחיה של לזרוס
דיוקן אישה
דיוקן של גבר
הערות שוליים

↑  Heinrich J. Schmidt: Eduard von Gebhard in: Neue Deutsche Biographie 6 (1964), S. 119–120
↑  Eintrag zu Eduard Gebhardt.
| --- | --- |
בקרת זהויות :  NLI: 987007434286805171  PLWABN: 9810592568505606  GND: 118716611  ISNI: 0000 0000 8416 6323  LCCN: n92075718  LNB: 000305245  NKC: hka20211119312  RKD: 30551  SNAC: w69c8pjw  SUDOC: 195717023  ULAN: 500025518  VIAF: 121598786   WorldCat (עם VIAF): 121598786
Open Broadcaster Software

| --- | --- |


OBS Studio 26.1.0 מופעל בWindows 10
 מפתח:  הקהילה
 גרסה אחרונה:  31.0.1 (18 בינואר 2025) 
 מערכת הפעלה:  חוצה-פלטפורמות, גנו/לינוקס, Microsoft Windows, macOS 
 נכתבה בשפות:  C++ ,C
 סוג רישיון:  GPL-2.0+ 
 קוד מקור:  https://github.com/obsproject/obs-studio 
 Windows 8 והלאה, macOS ‏ 10.13 והלאה, Linux
 
 obsproject.com
 
Open Broadcaster Software (בעברית: תוכנת שידור פתוחה) הידועה גם בתור OBS היא תוכנת הזרמה והקלטה חופשית חוצה-פלטפורמות עם קוד פתוח, שנבנתה עם Qt ומתוחזקת על ידי פרויקט OBS. נכון לשנת 2016, התוכנה מכונה כיום OBS Studio. התוכנה זמינה למערכות ההפעלה Microsoft Windows, MacOS ו-Linux והיא ממומנת דרך אתר Open Collective.
התוכנה

OBS Studio הוא תוכנת קוד פתוח בחינם להקלטה וסטרימינג בשידור חי. OBS נכתב בשפות ‏C, C‏++ ו-Qt, ויכול לצלם מסך, מצלמה ומכשירים אחרים בזמן אמת. העברת נתונים מתבצעת בעיקר באמצעות פרוטוקול המסרים בזמן אמת (RTMP) וניתן לשלוח אותה לכל יעד תומך ב-RTMP, כולל אתרים מוגדרים מראש כמו YouTube, Twitch, Instagram ו-Facebook.
כדי לקדד וידאו, OBS Studio מסוגל להשתמש בספריות החופשיות x264,Intel Quick Sync Video, Nvidia NVENC ו-AMD Video Coding Engine לקידוד זרמי וידאו לפורמט H.264 / MPEG-4 AVC ולפורמט H.265 / HEVC. ניתן לקודד רצועות שמע מרובות באמצעות קידוד ה-AAC .
ממשק המשתמש

ממשק המשתמש הראשי מאורגן בחמישה חלקים: סצנות, מקורות, מערבל שמע, מעברים ולוח בקרה. סצנות הן קבוצות של מקורות כמו וידאו, טקסט ואודיו. מערבל השמע מאפשר למשתמש להשתיק את השמע ולהתאים את עוצמת הקול באמצעות לחצנים וירטואליים ולהחיל אפקטים על ידי לחיצה על גלגל השיניים שליד כפתור ההשתקה. בלוח הבקרה יש אפשרויות להפעלה / עצירה של זרם או הקלטה, כפתור להפיכת OBS למצב סטודיו מקצועי יותר, כפתור לפתיחת תפריט ההגדרות וכפתור ליציאה מהתוכנית. בחלק העליון יש תצוגה מקדימה של וידאו חי המשמש לניטור ולעריכת הסצנה הנוכחית. ניתן להחליף את ממשק המשתמש למגוון צבעים, כולל צבעים כהים ובהירים, תלוי מה המשתמש מעדיף.
כאשר התוכנה במצב סטודיו, ישנם שני חלונות תצוגה מקדימה, השמאלי לשינוי ותצוגה מקדימה של סצנות שאינן פעילות, ואילו החלון הימני מיועד לתצוגה מקדימה של הסצנה הקיימת ("תצוגה מקדימה" ו"תוכנית" בהתאמה). באמצע יש כפתור מעבר משני, המאפשר מעבר לסצנה הלא פעילה בחלון השמאלי באמצעות "מעברים מהירים" שהוגדרו על ידי המשתמש.
יש מספר מדריכים פשוטים באינטרנט המראים כיצד להשתמש בתוכנת Open Broadcaster, כולל הדרכות מעמיקות יותר שנועדו לכסות כל היבט ביישום.
היסטוריה

התוכנה התחילה כפרויקט קטן שיצר יו "ג'ים" ביילי, אך צמחה במהירות בעזרת משתפי פעולה רבים ברשת שעבדו הן לשיפור התוכנה והן להפצת הידע אודות התוכנה. בשנת 2014, פיתוח התוכנה התחיל בגרסה משוכתבת המכונה OBS Multiplatform (שמה שונה מאוחר יותר ל-OBS Studio) לתמיכה בפלטפורמות מרובות, יותר אפשרויות ו-API מהיר יותר. בשנת 2016, "OBS Classic" כבר לא נתמך ו-OBS Studio הפך לגרסה הראשית.
תוספים

התוכנה תומכת במגוון תוספים כדי להרחיב את מגוון האפשרויות בתוכנה. תוספים נטענים כספריות דינמיות מקומיות, אם כי יש אפשרות לטעון תוספים חיצוניים הכתובים ב-.NET.
הערות שוליים

↑  "Download | OBS". The OBS Project.
↑  "Open Broadcaster Software | OBS". The OBS Project. נבדק ב-2020-10-13.
↑  "OBS Classic is no longer supported - Here's how to easily switch to OBS Studio". The OBS Project. נבדק ב-26 במרץ 2020. {{cite web}}:  (עזרה)
↑  "How to stream games with Open Broadcaster: a fast, free livestreaming application - News - PC Gamer". Future Publishing Limited. נבדק ב-2 ביוני 2013. {{cite web}}:  (עזרה)
↑  "x264 Home Page". VideoLan Organization. נבדק ב-2011-03-11. In addition to being free to use under the GNU GPL, x264 is also available under a commercial license from x264 LLC and CoreCodec.
↑  "General Performance And Encoding Issues". obsproject.com.
↑  "How To Use OBS For Streaming". Answerslave (באנגלית). אורכב מ-המקור ב-2018-03-19. נבדק ב-2018-03-07.
↑  "What is an OBS – How to Use it for Live Streaming". Broodle (באנגלית אמריקאית). 2017-12-21. נבדק ב-2018-03-10.
↑  "How to live Stream Any Video To Facebook Page Using OBS". techsite.io (באנגלית אמריקאית). נבדק ב-2018-11-19.
↑  EposVox (2017-12-28), The Most In-Depth OBS Studio Tutorial Course Ever Made | OBS STUDIO MASTER CLASS 2018, נבדק ב-2019-05-12
↑  "Releases". obsproject/obs-studio. נבדק ב-25 בפברואר 2016. {{cite web}}:  (עזרה)
↑  "OBS Homepage". The OBS Project. אורכב מ-המקור ב-9 במרץ 2016. נבדק ב-25 בפברואר 2016. {{cite web}}:  (עזרה)
↑  "OBS Classic is no longer supported - Here's how to easily switch to OBS Studio". The OBS Project. נבדק ב-30 באפריל 2017. {{cite web}}:  (עזרה)
↑  "Plugins — OBS Studio 24.0.0 documentation". obsproject.com.
↑  Bradley, John R. (11 באוגוסט 2013). "Creating a Plugin". CatchException. אורכב מ-המקור ב-23 באוקטובר 2016. נבדק ב-23 באוקטובר 2016. ... All languages based on Microsoft’s Common Language Runtime (.NET) should be fine. This includes C#, C++/cli, Visual Basic and others. ... {{cite web}}:  (עזרה)
אלפרד טיבור

| --- | --- |
אין תמונה חופשית
 לידה:  10 בפברואר 1920 קוניאר, הונגריה 
 פטירה:  18 במרץ 2017 (בגיל 97) קולומבוס, ארצות הברית 
 שם לידה:  Goldstein Alfréd 
 
אלפרד טיבור (במקור גולדשטיין, בהונגרית: Tibor Alfréd; קוניאר, 10 בפברואר 1920 – קולומבוס, 18 במרץ 2017) היה פסל יהודי-הונגרי-אמריקאי. יצירותיו נמצאות בכמעט 500 אוספים פרטיים ומוזיאונים ברחבי העולם, כולל ביד ושם בירושלים.
קורות חיים

אלפרד טיבור נולד בכפר קוניאר במשפחה יהודית של שלושה בנים אנדראש, אלפרד וטיבור הצעיר ביותר. הוא למד בגימנסיה הריאלית היהודית בדברצן. כספורטאי מצטיין הוא התכונן לאולימפיאדת ברלין (1936) כחבר בקבוצת ההתעמלות הגברים ההונגרית, אך לא הורשה להתחרות בגלל מוצאו היהודי. הוא זומן לשירות העבודה בשנת 1940 (עבודות כפייה לגברים יהודים עבור הצבא ההונגרי במלחמת העולם השנייה) ושירת באוקראינה בגדוד עבודה שסופח לצבא ההונגרי. הוא נפל בשבי הסובייטים ונכלא למשך שש שנים במחנה כלא בסיביר ממנו שוחרר בשנת 1947. מבין 273 הגברים בגדוד העבודה שלו שנשלחן למחנה השבויים הסובייטי, הוא היה האחד מתוך שניים ששרדו.